Симеон Дянков: Реформата е закъсняла с 10-12 години | webcafe.bg
30.11.2011, 13:21 (обновена 30.11.2011, 15:37)
Министърът на финансите Симеон Дянков: Всичко това, така или иначе, трябва да стане. Няма държава в ЕС, където да не е имало стачки, те са естествена част от демокрацията и кризата...
От средата на 2012 г.
"Сама по себе си тази промяна ще е неутрална за бюджета – парите, с които бъдат увеличени заплатите, ще отиват за самоосигуряване, но от средната заплата зависят други социални плащания – като майчинските и студентските стипендии", обясни още Дянков. В момента НОИ и социалното министерство проучват с колко би могъл да бъде натоварен бюджетът по този начин и анализът ще е готов утре, каза Дянков.
Промяната може да бъде направена най-рано през май 2012 г. с актуализация на бюджета, тъй като вече е късно за такава поправка – тече второто четене на законопроекта за бюджета, уточни Дянков.
Намалява военната ни мисия в Афганистан
На заседанието си днес правителството реши да намали българския военен контингент в Афганистан. Решението произтича от приетата Стратегия за трансформиране на участието на въоръжените сили в операцията на ръководените от НАТО международни сили за поддържане на сигурността в Афганистан.
Изпълнението й е разделено на два периода - до края на 2014 г. и след това. В първия период се предвижда намаляване на военнослужещите от българския контингент с 3/4 в сравнение с 2011 г. в три етапа: прекратяване участието на българския медицински екип в Херат до края на 2012 г.; прекратяване на мисията на охранителната рота в Кабул в началото на 2013 г.; прекратяване участието на ротата за охрана на летището в Кандахар до края на 2014 г.
Ще останат само инструкторите и те няма да се увеличават като състав, съобщи Аню Ангелов. По думите му възможно е допълнително гражданско участие във възстановяването на Афганистан, но това няма да бъде предмет на дейност на въоръжените сили.
В Афганистан служат около 580 българи, в две приблизително еднакви на брой части в Кабул и Кандахар, за да охраняват летищата на двата града.
"Освен това има и български оперативни групи за обучение и свръзка, медицински и разузнавателни екипи, и всички те вършат отлична работа", каза преди година американският посланик Джеймс Уорлик.
В периода след 2014 г. се предвижда участие в процеса на обучение и подготовка на афганистанските национални сили за сигурност.
Боб и звезди
Министърът на финансите Симеон Дянков заяви, че пенсионната реформа е закъсняла поне с 10-12 години. "По-добре да я направим сега, отколкото след три-четири месеца да я направим с външни хора, които да ни диктуват какво и как трябва да се направи, защото тогава ще бъде много по-тежка", каза вицепремиерът по повод днешните синдикални протести.
Това, по думите му, се отнася както за пенсионната реформа, така и за реформите в БДЖ, за реформата, която предвижда държавните служители да си плащат осигуровките. "Всичко това, така или иначе, трябва да стане. Няма държава в ЕС, където да не е имало стачки, те са естествена част от демокрацията и кризата", отбеляза Дянков.
По време на изявлението му протестиращите от КНСБ, стигнали до Министерския съвет, освиркваха и скандираха: "Дянков вън" и "Оставка". В първите редици носеха чучело със снимката на министъра. По идея на Дянков от 2012 г. радикално се променя схемата на заплащане на чиновниците в държавната администрация, като ударението ще падне върху качеството на работата им.
Военният министър настоява за повишение на заплатите, ако военните си плащат осигуровките
Междувременно военният министър Аню Ангелов коментира пред репортери идеята военнослужещите сами да плащат осигуровките. Той заяви, че е запознат с изказванията в тази посока, включително и с тези на премиера Бойко Борисов.
"Ние ще дадем необходимите разчети какво ще стане, ако военните поемат тази част от осигуровките, които държавата покрива. Ще бъдем много внимателни по отношение на компенсациите.
Може да се пристъпи към такава стъпка, която ще важи за дълги години напред, но за сметка на това ще трябва еднократно да се повишат и възнагражденията за компенсацията заради намалението на заплатите", каза министърът. Според него ако тази мярка се приеме, няма да повлияе на бюджета.
Думата на премиера
Премиерът вече е разпоредил на експертна група до 2-3 месеца да изработи проект за реформи, засягащи заплати, осигуровки и пенсиониране в МО и МВР, както и на държавните служители. Борисов обяви, че нито едно правителство досега не е имало волята да ореже пенсиите на силовите министерства и да направи така, че те сами да си плащат осигуровките.
Според министър-председателя първата стъпка е направена и това е орязването на заплатите, които служителите на ДАНС ще получават при пенсиониране от 20 на 15.
ГДБОП поглъща ДАНС?
"Говори се, че ДАНС ще бъде погълната от ГДБОП и това ще е крачка назад, питайте Цветан Цветанов за повече информация". Това заяви депутатът от БСП Кирил Добрев, който съобщи, че агенти на ДАНС напускат контраразузнаването заради намалените заплати и бонуси.
Добрев посочи, че иска да развенчае мита за големите заплати в ДАНС. "В ДАНС стартовата заплата на един агент е 1200 лева. С намаляването на бюджета на ведомството тя ще стане 750-800 лева. Толкова може да си докара и сервитьор в столично заведение. Разликата е, че никой няма интерес да даде подкуп на сервитьор или да му плати да си мълчи", коментира соцдепутатът.
Създадената по времето на премиера Андрей Луканов служба е на подчинение на вътрешния министър, за разлика от ДАНС, чийто директор се назначава и е подчинен пряко на премиера. Още при конструирането на ДАНС при премиера Станишев идеята беше ГДБОП да е също в състава на агенцията, срещу което най-упорито се противопоставяше тогавашният вътрешен министър, отстранен по-късно, Румен Петков.
В състава на ДАНС са контраразузнаването, агенцията срещу прането на пари, която беше изведена от Министерството на финансите, и още няколко служби. Ако идеята на Цветанов се осъществи, МВР отново ще има контрол над спецслужбите.
Още при поемането на поста вътрешен министър, Цветанов ограничи функциите на ДАНС. Тогава, през лятото на 2009-а, той обяви, че ДАНС вече ще работи по направленията тероризъм, контраразузнаване и информационно-аналитичната дейност. Случаите, свързани с контрабанда, отново ще се разследват от ГДБОП, каза Цветан Цветанов, който отбеляза още, че "лошата координация и състезателният принцип на работа между двете институции са причина и за повишения брой отвличания на хора за откуп".
Oще: аню ангелов афганистан бойко борисов гдбоп данс демокрация контингент мвр мо осигуровки пенсии пенсионна реформа протести симеон дянков синдикати стачка
1 Чинчифон | 30.11.201115:55
Всичко,което се случва в България,е определено,лично от Бойко Борисов,
като "Европейско развитие на гражданите ни".Но се извършва като слугинаж,в полза на USA.За това сега увеличават възрастта за пенсиониране,намаляват пенсии и заплати,закрива болници и железници,мачкат земеделието в полза на съседни държави и още безброй "реформи".Докато "лошата"Русия,но без нас,дръпна мощно напред!Позволяват си да увеличават заплатите на учителите,лекарите и полицаите.